సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఈ రోజు గవాస్కర్‌, చేతన్‌లకు ప్రత్యేకం
ఈ రోజే గవాస్కర్ వన్డేల్లో తన తొలి సెంచరీని చేశాడు.
TNN | Updated:
Oct 31, 2015, 07:07PM IST
31 అక్టోబర్, 1987.. క్రికెట్ రికార్డులను గుక్క తిప్పుకోకుండా చెప్పేసే వారికి ఈ రోజు కచ్చితంగా గుర్తుండే ఉంటుంది. ఎందుకంటే.. ఈ రోజే గవాస్కర్ వన్డేల్లో తన తొలి సెంచరీని చేశాడు..అయితే ఇందులో పెద్ద గొప్ప విషయమేముుంది అనుకుంటున్నారా.. ఉందండీ..108 వన్డే మ్యాచ్‌లు ఆడినప్పటికీ సునీల్ గవాస్కర్ తన కెరీర్‌లో చేసింది ఒకే సెంచరీ. చాలా సార్లు సెంచరీ చేసే అవకాశాన్ని త్రుటిలో తప్పించుకున్న ఈ లెజెండరీ క్రికెటర్ 1987 వరల్డ్ కప్‌లో న్యూజిలాండ్‌తో జరిగిన ఓ గ్రూప్ మ్యాచ్‌లో 88 బంతుల్లో సెంచరీ చేసి ఎట్టకేలకు ఆ ఒక్క ఘనతనూ సాధించి ఆనందంగా వూపిరి పీల్చుకున్నాడు. ఈ సెంచరీ వన్డేల్లో అప్పటికి రెండవ వేగవంతమైన సెంచరీ కూడా.
అదే విధంగా ఇదే మ్యాచ్‌లో క్రికెటర్ చేతన్ శర్మ ప్రపంచ కప్‌లో హ్యాట్రిక్ సాధించిన తొలి బౌలర్‌గానూ రికార్డులకెక్కాడు. నాగపూర్‌లో జరిగిన ఈ మ్యాచ్‌లో భారత్ విజయం సాధించింది.